

วันที่ 10 ตุลาคม 2567

รองปลัดเกษตรฯ เป็นประธานการประชุมคณะกรรมการเพื่อขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ครั้งที่ 1/2567

**นายเศรษฐเกียรติ กระจ่างวงศ์ รองปลัดกระทรวงเกษตรและสหกรณ์ เป็นประธานการประชุมคณะกรรมการเพื่อขับเคลื่อนตามแนวทางในการป้องกันแก้ไขและฟื้นฟูผลกระทบจากโครงการฝายราษีไศล ครั้งที่ 1/2567 โดยมี ผู้บริหารสังกัดกระทรวงเกษตรและสหกรณ์ ภาครัฐ และตัวแทนภาคประชาชน เข้าร่วม ณ ห้องประชุมกระทรวงเกษตรและสหกรณ์ 134 – 135 สำหรับที่ประชุมได้รับทราบผลการศึกษาการชดเชยการสูญเสียรายได้และการใช้ประโยชน์จากป่าบุ่งป่าทาม กรณีโครงการก่อสร้างฝายราศีไศล เพื่อนำข้อมูลผลการศึกษาดำเนินงานต่อไป และรับทราบแนวทางการแก้ไขปัญหาผลกระทบจากการสร้างเขื่อนราศีไศล ได้แก่ การจ่ายเงินค่าชดเชยที่ดิน การฟื้นฟูและจ่ายเงินค่าสูญเสียโอกาสรวมถึงการจ่ายเงินค่าชดเชยพิเศษแทนการจัดสรรที่ดินแปลงอพยพให้กับเกษตรกร และรับทราบรายชื่อราษฎรที่เป็นตัวแทนครัวเรือนที่ได้รับผลกระทบจากโครงการก่อสร้างฝายราษีไศล เพื่อเป็นตัวแทนในการขอความเห็นชอบให้ทำการไต่สวนสิทธิ์ และพิสูจน์สิทธิ์ว่าเคยใช้ประโยชน์ในพื้นที่ จำนวน 1**1,986 **ครัวเรือน**

**นอกจากนี้ ที่ประชุมมีมติเห็นชอบ ดังนี้**

**1) (ร่าง) คำสั่งแต่งตั้งคณะอนุกรรมการศึกษาข้อเท็จจริงเรื่องชดเชยการสูญเสียรายได้ และการใช้ประโยชน์จากป่าบุ่งป่าทาม กรณีโครงการก่อสร้างฝายราศีไศล**

**2) (ร่าง) คำสั่งแต่งตั้งคณะอนุกรรมการกำหนดหลักเกณฑ์และแนวทางชดเชยการสูญเสียรายได้จากการประกอบอาชีพและการใช้ประโยชน์จากป่าบุ่งป่าทาม กรณีโครงการก่อสร้างฝายราศีไศล**

**3) (ร่าง) คำสั่งแต่งตั้งคณะอนุกรรมการกำหนดหลักเกณฑ์และแนวทางการชดเชยการสูญเสียรายได้จากการประกอบอาชีพและการใช้ประโยชน์จากป่าบุ่งป่าทาม กรณีโครงการก่อสร้างฝายราศีไศล**

**4) (ร่าง) แต่งตั้งคณะทำงานตรวจสอบรายชื่อครัวเรือนผู้ได้รับผลกระทบจากการประกอบอาชีพและการใช้ประโยชน์จากป่าบุ่งป่าทาม กรณีโครงการก่อสร้างฝายราศีไศล**

**และ 5) แผนงานโครงการพิเศษเฉพาะการฟื้นฟูชีวิต ชุมชน และทรัพยากรธรรมชาติ ตามแนวทางในการป้องกัน แก้ไขและฟื้นฟูผลกระทบจากโครงการเขื่อนราศีไศล เพื่อ****พัฒนาเศรษฐกิจชุมชน ฟื้นฟูทรัพยากรธรรมชาติและสิ่งแวดล้อม สร้างองค์ความรู้ให้เกษตรกร เพื่อสร้างคุณภาพชีวิตที่ดีของประชาชนในพื้นที่อีกด้วย**